text: Pas på juletyven!
  17 december 2011 kl. 15.43
  Sidste år var der tæt på 100 indbrud her i landsdelen juleaften, men det er forholdsvis nemt, at gøre livet surt for tyven.
  Syd- og Sønderjyllands Politi har for tiden travlt med at minde folk om nogle ganske simple råd, der kan gøre det sværere for tyven.
  Hækken omkring huset skal ikke være for høj. Dermed får naboen bedre mulighed for at se, hvis der foregår noget ulovligt. 
  I det hele taget er det en god idé, at have en aftale med naboen, hvis du er væk i julen.
  Derudover må huset gerne se beboet ud. Du kan tænde lyset, fylde skraldespanden op og eventuelt hænge noget vasketøj ud.
  